ไฟแนนซ์ทูเดย์
โดย...ช.ชดา
27 พ.ค. 2560

โดย...ช.ชดา
ค่าเงินบาทในช่วงปีสองปีนี้ผันผวนมากจริงๆ ทำให้แบงก์ชาติต้องควักเนื้อโปะขาดทุนอื้อซ่า ปี 2559 ก็ขาดทุนไป 1.39 แสนล้านบาท สาเหตุหลักก็มาจากการดูแลสภาพคล่องและค่าเงินเป็นหลัก ส่งผลให้ส่วนทุนติดลบต่อเนื่อง 7.46 แสนล้านบาท ส่วนปีนี้ก็คงจะโดนอีกเหมือนกัน เพราะสถานการณ์ยังเหมือนเดิม
แบงก์เกอร์ทั้งหลายพากันถามไถ่ว่าทำไม พ่อหนุ่มอั๋น “ทรงพล ชีวะปัญญาโรจน์” รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ แบงก์กรุงไทย จึงไขก๊อกจากงาน ทั้งที่งานก็ไปได้ดีมีความขัดแย้งอะไรภายในหรือเปล่า เรื่องนี้ไม่มีอะไรมาก หากทำงานมากเกินไปจนทำให้สุขภาพทรุดโทรมบางทีคนเราก็ต้องเลือก
มีคนสงสัยว่า วิทัย รัตนากร รองผู้อำนวยการธนาคารออมสิน เริ่มไว้หนวด เพราะมีลูกสาวที่กำลังโตหรือเปล่า เพื่อให้เข้าคอนเซ็ปต์ แต่เจ้าตัวยืนยันว่าไม่เกี่ยว ที่ไว้หนวดก็เพื่อทำให้หน้าเข้มขึ้น เพราะมีปัญหาเวลาประชุมแล้วหน้าเด็กเกินไป ทำให้ไม่น่าเชื่อถือ จบข่าว